 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ጓል 41 ውላዳ ብህይወት ምትራፋ ዘይትፈልጥ ወላዲት 8 ሰነ 2018 መግለጺ ስእሊ, መሊሳ እዚ ሐቂ ዝፈለጠት በፅሒ ምስኮነት እዩ ነይሩ መሊሳ ኦህደን ነቲ ዘሰንብድ ነገር ማለትውን ኣዲኣ ንኣኣ ጥንስቲ ኣብ ዝነበረትሉ እዋን ክትንጽላ ፈቲና ምንባራ ጓል 14 ዓመት ምስ ኮነት ኢያ ዝፈለጠት ኣብ ውሽጢ ናይ ሆስፒታል ጓሓፍ ክትበኪ ዝሰምዓታ ነርስ ኢያ ኣድሒናታ እዚ ዛንታ መሊሳ ከመይ ከም ዝደሓነትን ሞይታ ያ ኢላ ትሓስብ ዝነበረት ኣዲኣን ዝጥምት እዩ ቅድሚ 9 ወርሒ ምምለአይ ከም ዝተወለድኩን ብኣደ ጡብነት ከም ዝዓበኹን ኢየ ዝፈልጥ ነይረ ጓል 41 ዓመት መሊዛ ንቢቢሲ ተዘንቱ ንሞት ተዋሂበ ከም ዝነበርኩ ግናኸ ብህይወት ከም ዝተረፍኩ እዚ ኩሉ ምስጢር ኣይፈልጥን እየ ነይረ ኣብ 1977 ኣዮዋ ኣሜሪካ ኣብ ዝርከብ ሆስፒታል ጓል 19 ዓመት ሓሙሽተ መዓልታት ዝወሰደ ምንጻል ጥንሲ ኣካይዳ ትሕቲ 1.3ኪግ ሒዛ ኣብ ሸሞንተ ወርሓ ዝተወለደት መሊዛ ምስቲ ካልእ ርስሓት ኣብቲ ጓሓፍ ናይቲ ሆስፒታል ተደርቢያ ኣብዚ ህሞት ሓንቲ ካብተን ኣለይቲ ሕሙማን ድኹም ብኽያትን ገለ ምንቅስቓሳትን ምስ ረኣየት መሊዛ ብቕልጡፍ ናብ ክፍሊ ህጹጽ ረድኤት ተወስደት ሓካይም የዒንታ ክዓዉር ከም ዝኽእል ክግምቱ ከለዉ ሓደገኛ ናይ ልቢ ጸገም ከም ዘለዋዉን ኣሚኖም ነይሮም ግና ካብ ግምቶም ወፃኢ መሊዛ ከዕብይዋ ኣብ ዝወሰድዋ ስድራ ጥዑይ ህይወት ክትመርሕ ከኣለት ምንጪ ስእሊ, Melissa Ohden ዘደንቕ እዩ ብዛዕባ ተሞክሮኣ መጽሓፍ ዝጸሓፈት መሊዛ ካብ ምስዳድ ጥንሲ ሙላቕ ከም ዝኾነት ምስ ሓፍታ ትታረኽ ኣብ ዝነበረትሉ እዋን ከም ዝፈለጠት ትገልጽ ትፈልጢ ዲኺ መሊዛ ካልእ እንተተረፈ ንኣይ ዝወለዱኒ ወለዲ ይደልዩኒ ኢዮም ከይሓሰበት ጨዲራትለይ መሊዛ ፈለማ ክርድኣ ኣይከኣለን ምስቶም ዘዕብይዋ ዝነበሩ ወለዳ ኮፍ ኢላ ምስ ተዘራረበት ግና ሞራላ ብሓንሳብ ኣንቆልቆለ መግቢ ኣብዩኒ ቅጥዒ ዘይብሉ መስተ ንርእሰይ ጸሊአያ እቲ ቃንዛ ክሳብ ጓል 19 ዓመት ዝኸዉን ንሓሙሽተ ዓመታት ቀጺሉ ብድሕሪዚ ንወላዲተይ ክደልያ ከምዘሎኒ ወሲነ ልዕሊ ዓሰርተ ዓመታት ድሕሪ ዝወሰደ ምንዳይ ምስ ረኸበታ ዘሰንብድ ነገር ሰሚዓ ወላዲተይ ከም ዝሞትኩ እመበር ብህይወት ከም ዘለኹ ትፈልጥ ኣይነበረትን ከም ዘይሞትኩ ኣይተሓበራን ትብል ንሳ ከይፈለጠት ናብ ካልኦት ዘዕብዩኒ ወለዲ ተሰጋጊረ ስለዚ ኢዩ ድማ ክልቲአን ሰለስተ ዓመት ኢመይል ክጸሓሓፋ ድሕሪ ምጅማረን ገጽ ንገጽ ምስ ተራኸባ መሊዛ ኣብ የዒንቲ ወላዲታ ብዝረኣየቶ ጣዕሳ ዉሽጣ ዝተተንከፈ ነቲ ፈለማ ዝተራኸቡሉ ህሞት ንምግላጽ ትጽገም ግና ከምዚ ሕልሚ ኢዩ ትብል ወላዲታ ነቲ ምንጻል ጥንሲ ብዓባያ ተገዲዳ ከም ዝገበረቶ ገሊጻ ዓባያ ኣብቲ ሆስፒታል ትሰርሕ ፍልጥቲ ነርስ ሰለ ዝነበረት እታ ዕሸል መሊዛ ኣብቲ ጓሓፍ ክትድርበ ብምግባር ነተን መሳርሕታ ዝኾነ ሓገዝ ከይገብራ ኣዚዛ ዓባየይ በዲላትኒ እኳ እንተኾነት ምሕረት ገይረላ ኢየ ኩላትና ንጋገ ኢና ትብል መሊዛ መሊዛ ብህይወት ምህላዋን እቶም ዘዕበይዋን ወላዲታዉን ኣብ ጎና ምህላዎም ኣብ ዓለምና ሓደ ካብቶም ኣዝዮም ዕደለኛታት ከም ዝኾነት ትዛረብ ተዛማዲ ትሕዝቶ ጸባ ጡጦ ንጸባ ጡብ ኣደ ይትክእዶ? 